Nicholas Murray Butler

Nicholas Murray Butler (2 de april 1862 in Elizabeth, New Jersey, SUA – 7 de decembre 1947 in Nove York, Nove York, SUA) esseva le presidente del Universitate Columbia in le Citate de Nove York.

Un professor de philosophia al universitate desde 1885, ille ha devenite le presidente agente de Columbia in 1901 e le presidente official ab 1902 a 1945, un periodo plus longe que omne altere presidente del Universitate Columbia.

In le election presidential de 1912 Butler deveniva le candidato del Partito Republican pro le vicepresidentia del SUA post le subite morte de James S. Sherman.

In 1931 pro su travalio in reinfortiar le lege international ille esseva le co-ganiator, con Jane Addams, del Premio Nobel del Pace.

Su amicos includeva le kaiser Gulielmo II del Imperio German, le Presidente del SUA Theodore Roosevelt, e Elihu Root, qui alsi ha ganiate le Premio Nobel pro le Pace.Sito del Premio Nobel

 Referentias 

Categoria:Gente statounitese
Categoria:Philosophos
Categoria:Politicos
Categoria:Educatores
Categoria:Facultate del Universitate Columbia
Categoria:Laureatos del Premio Nobel del Pace